R. Moldova a anunțat cine sunt cei care vor face parte din echipa de negocieri pentru aderarea la Uniunea Europeană. Din echipă fac parte 15 persoane, dar lista ar putea fi completată cu alte persoane, funcționari publici și experți independenți, prin decizia prim-ministrului, la propunerea viceprim-ministrului pentru integrare europeană.
Potrivit unui proiect elaborat de Cancelaria de Stat, din echipă vor face parte:
- Viceprim-ministrul pentru integrare europeană, negociator-șef;
- Negociatorul-șef adjunct;
- Secretarul General al Guvernului;
- Secretarul de Stat al Guvernului pentru integrare europeană;
- Șeful Biroului pentru integrare europeană;
- Șeful Centrului de armonizare a legislației;
- Reprezentantul delegat al Ministerului Afacerilor Externe (la nivelul de Secretar de stat sau Ambasador cu misiuni speciale);
- Ambasadorul, Șeful Misiunii R. Moldova pe lângă Uniunea Europeană;
- Reprezentantul delegat al Ministerului Finanțelor;
- Reprezentantul delegat al Băncii Naționale a Moldovei;
- Reprezentantul delegat al Ministerului Dezvoltării Economice și Digitalizării;
- Reprezentantul delegat al Ministerului Mediului;
- Reprezentantul delegat al Ministerului Agriculturii și Industriei Alimentare;
- Expertul național în domeniul economic;
- Expertul național în domeniul justiției și anticorupție.
Echipa de negociere va fi responsabilă de conducerea negocierilor de aderare a R. Moldova la Uniunea Europeană, la toate capitolele și în toate etapele de negociere, scrie Ziarul Național. Aceasta va participa la activitățile grupurilor de lucru pentru negocierea aderării R. Moldova la UE aferente pregătirii începerii negocierilor, elaborării poziției de negociere și desfășurării acestui proces
Pe 14 decembrie, Consiliul European a decis inițierea negocierilor de aderare la UE pentru R. Moldova și Ucraina, precum și acordarea statutului de candidat la aderare pentru Georgia.